

VLADA REPUBLIKE HRVATSKE

Zagreb, 14. veljače 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Hrvatska agencija za civilno zrakoplovstvo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju odobrenja na Godišnji program rada za 2019. godinu Hrvatske agencije za civilno zrakoplovstvo |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), a u vezi s člankom 5. stavkom 4. Zakona o zračnom o prometu (Narodne novine, br. 69/09, 84/11, 54/13, 127/13 i 92/14), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_ donijela

**O D L U K U**

**o davanju odobrenja na Godišnji program rada za 2019. godinu**

**Hrvatske agencije za civilno zrakoplovstvo**

**I.**

Daje se odobrenje na Godišnji program rada za 2019. godinu Hrvatske agencije za civilno zrakoplovstvo, u tekstu koji je dostavila Hrvatska agencija za civilno zrakoplovstvo aktom, klase: 001-01/18-04/02, urbroja: 376-02-01-19-07, od 18. siječnja 2019. godine.

**II.**

Ova Odluka stupa na snagu danom donošenja.

Klasa:

Urbroj:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E NJ E**

Člankom 5. stavkom 4. Zakona o zračnom prometu (Narodne novine, broj 69/09, 84/11, 54/13 127/13 i 92/14 – u daljnjem tekstu: Zakon) te člankom 9. stavkom 2. i člankom 37. stavkom 2. Statuta propisano je da Hrvatska agencija za civilno zrakoplovstvo do 31. prosinca svake kalendarske godine podnosi Vladi Republike Hrvatske godišnji program rada i financijski plan za sljedeću godinu kalendarsku godinu na odobrenje.

Godišnji program rada za 2019. godinu i Financijski plan za 2019. godinu Hrvatske agencije za civilno zrakoplovstvo donijelo je Vijeće Agencije, temeljem članka 8. stavka 6. podstavka 2. i podstavka 3. Zakona te članka 16. stavka 1. točke 3. i točke 4. Statuta Agencije, Odlukom Klasa: 001-01/18-04/01 Urbroj: 376-01-18-01 na 28. sjednici održanoj 28. studenoga 2018. godine.

Financijski plan Hrvatske agencije za civilno zrakoplovstvo za 2019. godinu donesen je kao dio Državnog proračuna Republike Hrvatske za 2019. godinu (Narodne novine, broj 113/18), u okviru Razdjela 065 – Ministarstvo mora, prometa i infrastrukture, Glava 06551 – Agencije u prometu i infrastrukturi, RKP: 49083 – Hrvatska agencija za civilno zrakoplovstvo; aktivnost A909001 – Administracija i upravljanje, čime su osigurana financijska sredstva za provedbu planiranih ciljeva i aktivnosti u Godišnjem programu rada za 2019. godinu Hrvatske agencije za civilno zrakoplovstvo.

Godišnjim programom rada za 2019. godinu utvrđuju se osnovni težišne aktivnosti Hrvatske agencije za civilno zrakoplovstvo u 2019. godini. Težišne aktivnosti Agencije u 2019. godini usmjerene su na ostvarenje ciljeva utvrđenih Godišnjim programom rada za 2019. godinu koji proizlaze iz obavljanja poslova nadzora sigurnosti i zaštite civilnog zračnog prometa, certificiranja zrakoplovnih subjekata i licenciranja zrakoplovnog osoblja u cilju osiguravanja kontinuiranog udovoljavanja zahtjevima za obavljanje zračnog prijevoza i drugih djelatnosti u zračnom prometu od strane zrakoplovnih subjekata, kao i aktivnosti kojima se doprinosi unaprjeđenju, odnosno razvoju djelatnosti Agencije.

Prilog 2. - Planovi nadzora za 2019. godinu Godišnjeg programa rada za 2019. godinu se ne objavljuju obzirom da sadrže i nenajavljene nadzore zrakoplovnih subjekata.

Slijedom navedenog, predlaže se Vladi Republike Hrvatske donošenje Odluke o davanju odobrenja na Godišnji program rada za 2019. godinu Hrvatske agencije za civilno zrakoplovstvo.